**Құрметті депутаттар!**

**Құрметті мәжіліске қатысушылар!**

Қасиетті Түркістан жерінде тарихи-мәдени мұраның өзекті мәселелері бойынша ұйымдастырылып отырған сұхбат алаңы үшін барлық қатысушылар мен депутаттық корпусқа ризашылығымды білдіремін.

Елбасының тарихи шешімі арқасында Түркістан қазіргі уақытта аса маңызды мәртебеге ие болды. Мемлекет Басшысы өзінің «Ұлы даланың жеті қыры» атты заманалық мақаласында Қазақстанның ежелгі астанасы халқымыздың рухани орталығы ғана емес, барша түркі халқының қасиетті жері екеніне ерекше көңіл аударды.

«Рухани жаңғыру» бағдарламасы аясында Түркістан облысы бойынша Қазақстанның жалпыхалықтық маңызы бар киелі жерлерінің тізіміне **22 нысан**, жергілікті маңызы бар киелі жерлерінің тізіміне **51 нысан** енгізілді.

Еліміздің тарихи-мәдени мұрасы **материалдық және материалдық емес** деп екі бағытқа бөлінетіні өздеріңізге белгілі. Қазақстан Республикасы 2011 жылы ЮНЕСКО-ның «Материалдық емес мәдени мұраны қорғау» туралы Конвенциясын ратификациялады және «Мәдениет туралы» Заңына алғаш рет **материалдық емес мәдени мұра институтын** енгізді.

Осыдан кейін Министрлік Қазақстанның материалдық емес мәдени мұрасының ұлттық тізімін жасап, ЮНЕСКО-ның тізіміне қазақтың күйі, саят құстармен аң аулау өнері, Қорқыт ата мұралары және т.б. енгізілді.

Өз кезегінде Қазақстанның материалдық мұрасы **қозғалатын және қозғалмайтын объектілер** болып екіге бөлінеді. Олардың қызметі «Мәдениет туралы» және «Тарихи-мәдени мұра объектілерін қорғау және пайдалану туралы» Заңдармен реттелген.

Елбасының тапсырмасына сәйкес Министрлік «Тарихи-мәдени мұра объектілерін қорғау және пайдалану туралы» Заңының жаңа редакциясын әзірледі және ол бүгінде Парламент Мәжілісінің қарауында.

Осы мүмкіндікті пайдалана отырып, Сіздерге аталған құжат бойынша атқарған кәсіби жұмыстарыңыз және жанашырлық көзқарастарыңыз үшін рахмет айтамын. Заң бойынша тыңғылықты бірлескен жұмыстардың нәтижесінде біз ұлттық мәдени игіліктерімізді қорғауды және насихаттауды қамтамасыз ететін сапалы заңнамалық актіні дүниеге алып келетінімізге сенімдімін.

Соңғы уақытта, Елбасының тарихи-мәдени мұра саласында бізге өте ауқымды міндеттерді жүктеп отыр. Мысалы: **«Ұлы даланың жеті қыры»** мақаласында көрсетілген шаралар жоспарланған жұмыстарымызға үлкен серпін беріп, негізгі бағыттарымызды айқындады. «Рухани жаңғыру» бағдарламасының жалғасы ретінде қарастырылған бұл мақалада ғаламдық трендтер мен ұлттық тарихты, мәдениетті және киелі мұраларымызды тануда жаңаша көзқарастар көрініс тапқан.

Аталған тапсырманы жүзеге асыру аясында Министрлік Қазақстанның тарихи-мәдени мұрасын жаңғырту, насихаттау және әлемге кеңінен таныту бойынша маңызды және ірі жобаларды қолға алуда.

Солардың қатарында, тарихи-мәдени мұраларымызға археологиялық қазбалар циклын жүргізу, оларды реставрациялау, музеефикациялау және әлемге танымал туристік орталықтарға айналдыру мәселелері күн тәртібінде тұр.

Сонымен қатар, «Ұлы даланың ұлы есімдері» оқу-ағарту энциклопедиялық саябағын және өткен заманның ұлы ойшылары, ақындары және ел билеген тұлғалары бейнелерінің галереясын жасау мәселесі де бар.

Сондай-ақ, мақалада айтылғандай Қазақстанның түркі халықтарының «қасиетті қара шаңырағы» болғандықтан, биыл Астана қаласында Түркологтардың дүниежүзілік конгресін және түркі халықтарының мәдениет күндерін өткіземіз.

Тағы осындай ірі жобалардың бірі – **Түркістан қаласындағы тарихи ескерткіштерді қайта қалпына келтіру**, зерттеу және оларды танымал туристік орталыққа айналдыру екенін ереше атап өтемін. Осы мақсатта, Мәдениет және спорт министрлігі Түркістан қаласындағы **ортағасырдағы тарихи-мәдени мұра объектілерінің** (88,7 гектар аумақта) **тарихи келбетін анықтауға және қалпына келтіруге арналған Жоба** мемлекет Басшысына таныстырып, мақұлданды. Жобаны қысқаша таныстыруға рұқсат етіңіздер.

**(Слайд 1)**

Жобада ежелгі **Рим қаласындағы Помпей, Иерусалим қаласы, Осман империясының ірі сарайы "Топқапы", Мевлана музейі** тәрізді, жылына жүздеген миллион туристерді қабылдайтын тарихи кешендердің үздік тәжірибелері ескерілді.

Жобаны әзірлеуге барлық халықаралық нормалар мен талаптарды сақтау мақсатында жетекші ғалымдар мен халықаралық сарапшылар тартылды. Алғашқы деректер, ғылыми және архив деректері зерттелді. Барлық **ұсынылған реконструкциялар және археологиялық жұмыстар ЮНЕСКО өкілдерімен келісіледі**.

Барлығы, **қаладағы басты 18 тарихи-мәдени мұра нысанын** реставрациялау және қайта жаңғырту жоспарланып отыр. **(Слайд 2)** Ең алдымен алдағы 3 жыл ішінде **Қожа Ахмет Ясауи Кесененің басты компоненттері - Қазандық, Қабірхана, Басты портал** жаңғыртылады деп жоспарлануда. **(3 слайд)**

Кесененің ішін жылы ұстау және дұрыс жарықтандыру үшін жарықтандыру және желдеткіш (вентиляция) жүйелері жаңартылады.Қазақ хандарының мәжіліс өткізетін және елшілерді қабылдауға арналған **Үлкен Ақсарай** бөлмесі сол дәуірдегі ұлттық ерекшелігі сақтала отырып, толығымен қайта қалпына келтіріледі. **(4 слайд)** Мемлекет Басшысының тапсырмасы бойынша Рүстем Абдрашевтың «Алмас қылыш» көркем фильмінің бір эпизоды дәл осы Ақсарай бөлмесінде түсірілді.Ақсарай бөлмесі тәрізді өзге де залдардың экспозициялары, соның ішінде Қазандық пен Құдықхана бөлмелері қалпына келтіріледі. **(5 слайд)**

*(Анықтама: қажетті қаржы 254 млн. теңге)*

Келесі объект **–** Қожа Ахмет Ясауи өмір сүрген заманның рухын көрсету мақсатымен Түркістан қаласы аумағындағы ең көне қоныстардың бірі **Күлтөбе қалашығы** қайта жаңғыртылады.

Күлтөбе – бұл б.з.д. ІІ ғасырдан бастау алатын Қазақстандағы алғашқы сәулет құрылыстары бар қалашық. **(6 слайд)** Археологиялық зерттеу жұмыстарының негізінде қаланың 27 га аумағында, үш жыл ішінде **50-ден астам іздері сақталған құрылыстарды** салу жоспарлануда.

**2019 жылы** - крест тәрізді цитадельді қалпына келтіру;

**2020 – 2021 жылдары –** рабатты қайта қалпына келтіру **(Слайд 7).**

Осы жоба бойынша Түркістанға арнайы Хиуа, Самарқанд тарихи қалаларын қалпына келтіру бойынша мол тәжірибесі бар (Өзбекреставрация) мамандары шақырылды. Бүгінгі таңда Қазақстан мен Өзбекстан Мәдениет министрліктері арасында ынтымақтастық туралы Меморандумға қол қойылды.

*(Анықтама: болжамды сома 3 жылға 7 млрд. теңге; Күлтөбе археологиясына және қосымша нысандарға 3 жылға – 2 млрд.теңге).*

|  |
| --- |
| *Бірқатар деректерде Күлтөбе Ясы (Асон) деп аталады. Алғаш рет Ясы атауы монғолдардың ұлы ханы Менгудің ордасына Қазақстанның оңтүстік аймағы арқылы сапар шеккен армян патшасы І Гетумның жолжазбасында кездеседі (ХІІІ ғ.). Бұл атау шамамен ХІІ ғ. хорезмшах Мұхаммед ибн Текештің атынан Ясы ақша сарайында соғылған, қазіргі таңда Эрмитаж Мемлекеттік музейінің жинақтамасында сақтаулы тұрған, күміс тиындарда жазылған.* |

**(8 слайд)**

Келесі объект **XVI-XVII ғасырдағы Әбілмәмбет ханның ордасы**. Тарихи орынның маңызын ескере отырып, Хан ордасының кейбір бөлігін бұрынғы қалпына келтіріп, оның негізгі археологиялық фрагменттерін консервациялау және музейлендіру жоспарланып отыр.

Жобаға сәйкес **қысқы Хан Ордасының** рухын, тұрмыс-тіршілігін және ерекшелігін көрсету көзделген. Бұл Түркістанда Қазақ хандығының ірі саяси орталығы ретінде және қаланың тарихи-мәдени әлеуетін көрсетеді.

Археологиялық жұмыстардың нәтижесінде қабырғасының қалыңдығы 1 метрден асатын құрылыс табылды. Бұл қабырғалардың үлкендігі мен құрылыстың биіктігін растайды.

Сондай-ақ, **Хан Ордасы** периметрі бойынша қоршаудың іргесі табылды. Негізгі фрагменттер қалпына келтіріліп, басқа құрылыстарды іздестіру жұмыстары жалғастырылатын болады.

*(Анықтама: қажетті қаржы-3 жылға 637,5 млн.теңге).*

**Хан мешіті XVI-XVII (Слайд 9)**

Ғимараттың саз кесек қабырғаларын, мешіттің шатыры және күмбездерін күрделі реставрациялау, барлық бөлмелеріндегі интерьерлерді жөндеу. Сонымен бірге, қабырғаларды қайта тұрғызу және суағар жүйесін жөндеу арқылы іргелес аумақты абаттандыра отырып мешіттің ішкі ауласы қалыпқа келтіріледі.

*(Анықтама: қажетті қаржы –90 млн. теңге).*

**Жұма мешіті (XI-XII ғғ.) (10 слайд)**

Бұл 40 мешіттің ішінен қазіргі заманға дейін жеткен жалғыз мешіт. Мешітті михрабымен бірге толығымен жаңғырту жоспарланды. Қабырғаларды, айванға жапсыра салынған құрылыстарды демонтаждау, құдықты реставрациялау және аумақты абаттандыру жұмыстары жоспарлануда.

Сонымен қатар, көшенің бір бөлігін ағаш шатырмен жабу қарастырылып отыр.

*(Анықтама: қажетті қаржы –49,5млн. теңге).*

**Қылует жерасты мешіті (XI-XII ғғ.) (11 слайд)**

Реставрациялау жұмыстарын жүргізу барысында ғимараттың негізгі салмақ түсетін құрылымдарын және жерасты құрылысының іргесін нығайту, ғимарат айналасына дренаждық жұмыстар жүргізу, ғимараттың ішін реставрациялау және іргелес аумақты абаттандыру жоспарлануда.

*(Анықтама: қажетті қаржы –95 млн.теңге).*

**Ортағасырлық шығыс моншасы (XV ғасыр) (12 слайд).**

Монша мен күмбездің жұқа қабатын, интерьерін реставрациялау, екінші есікті салу және іргелес аумақты абаттандыру жоспарланып отыр.

*(Анықтама: қажетті қаржы –60,5 млн.теңге).*

Сонымен қатар, кешенді ғылыми, археологиялық және реставрациялық жұмыстар мына нысандарға қарастырылған:

Рабия Сұлтан Бегім кесенесі (88 млн. теңге) **(13 слайд)**

Есім хан кесенесі (6,1 млн. теңге) **(14 слайд)**,

Сегіз қырлы кесене (7,2 млн. теңге) **(15 слайд)**

Шілдехана (41 млн. теңге) **(16 слайд)**

XIX ғасырдың соңындағы Казарма ғимараты (73 млн.тенге) **(17 слайд)**

XIX ғасырдағы Түркістан цитаделінің көшелері (86 млн.тенге) **(18 слайд).**

Cондай-ақ, "Жеті Ата" қақпасынан кесенеге дейінгі орталық магистралды көше қалпына келтіріледі (650 млн. теңге) **(19 слайд)**.

Сонымен қатар Дарбаза қақпасы, Мүссәлә қақпасы, Тақия қақпасы және Жеті ата қақпасына реставрация жұмыстары жүргізілетін болады. **(Слайд 20-21)**

Бүгінде шетелдік компаниялар аталған жобаға қатысуға үлкен қызығушылық танытып отырғандығын атап өту қажет. Мәселен, өзбек компаниясы қазақстандық компаниялармен ынтымақтастық орнатып, орта ғасыр дәуіріндегі майоликтер мен кірпіштерді дайындау шеберханаларын ашуға әзір. **(Слайд 22)**

Көшпенді өмір салтына, тұрмыс пен көшпенді дәстүрлерге ену ерекше атмосферасын жасау үшін Дарбаза қақпасына қолөнершілер, ұлттық тағамдар, кәдесый өнімдерін сату, дәстүрлі ұлттық салт-дәстүрлерді, ойындарды, жарыстарды және т. б. өткізу орталықтары бар **Этноауыл** орналастыру жоспарлануда.

Келушілерге ыңғайлы болу үшін қалашықтың барлық аумағын арнайы серуендеу аймақтары бар ландшафтық архитектурамен жақсарту жоспарлануда. **(23 слайд)**.

Тұт ағаштары, анар, жүзімтәрізді жемісті және сәнді ағаштарының 50-ден астам түрлері отырғызылатын **«Яссының аспалы бағы»** атты саябақ ерекше қызықты орынға айналмақ. Бұл мәселе бүгінде пысықталу үстінде.

(*Анықтама: 3 жылға арналған абаттандырудың болжамды сомасы - 9 млрд.теңге.* ЖСҚ әзірлеу-*650 млн. теңге*).

Қазақстанның тарихи және рухани мұрасының қалыптасу және даму дәуірін толыққанды көрсете отырып, "Әзірет Сұлтан" кешенінің қалашығын қайта құру Түркістанды халықаралық туризмнің орталығы ретінде дамыту үшін үлкен перспективалар туғызады!

Мемлекет Басшысының қолдауымен жобаны іске асыру барлық қосымша инфрақұрылымды дамытуға, жаңа жұмыс орындарын ашуға және қызмет көрсету объектілерін құруға **әсер ететін орасан зор мүмкіндіктер** береді. Жаңа шығармашылық шеберханалар ашылады және қолөнершілік кәсіп жанданады.

Мұның барлығы әлемнің түкпір-түкпірінен Түркістанға келетін туристер мен зияратшылар санын **он миллион адамға дейін ұлғайтуға және олардың қалада болу уақытын бірнеше сағаттан 4-5 күнге дейін ұлғайтуға** мүмкіндік береді (бүгінгі күні орташа туристер қалада 3 сағатқа жуық серуендейді).

**Назар қойып тыңдағандарыңызға рахмет!**

*Жобаның жалпы болжамды соммасы 21 млрд.теңге.*